section_heading: Uspon
paragraph_text: Malo je toga poznato o Voldemortu prije nego što je prigrabio moć 1970-ih godina. Albus Dumbledore pobijedio je crnog maga Grindelwalda kad je Voldemort imao 18 godina pa je moguće da su se njih dvojica upoznali te da je Grindelwald utjecao na Voldemorta. Kad se Tom Riddle prvi put pojavio kao Lord Voldemort, započeo je svoju kampanju "pročišćavanja" čarobnjačke rase i proganjao je čarobnjake i vještice bezjačkog podrijetla (unatoč, ili možda baš zbog svojeg djelomično bezjačkog podrijetla) što se svidjelo starim čarobnjačkim obiteljima. Kasnije je pokazao svoje pravo lice i izgubio je podršku drevnih magijskih obitelji. Postoje samo naznake užasa i nasilja koje je provodio pri pokušaju da preuzme potpunu kontrolu. Mnogi Voldemortovi pristaše, smrtonoše, postali su ozloglašeni zbog korištenja Neoprostivih kletvi protiv onih koji su im se usprotivili te zbog Tamnog znamena kojeg su ispaljivali iznad mjesta gdje su počinili ubojstvo. Voldemort je koristio stroge kazne kako bi osigurao odanost svojih smrtonoša.